# 2018-06-12 Didėja paukštienos importas iš kitų ES šalių

Lietuvos statistikos departamento duomenimis, 2018 m. sausio–kovo mėn. laikotarpiu paukštienos ir jos subproduktų (KN kodas 0207) importas į Lietuvą sudarė 10,049 tūkst. t ir, palyginti su tuo pačiu praėjusių metų laikotarpiu, padidėjo 10,6 proc. Iš to skaičiaus vištienos importas analizuojamu laikotarpiu sudarė 8,912 tūkst. t, o kalakutienos – 696,75 t ir, palyginti su praėjusių metų tuo pačiu laikotarpiu, padidėjo, atitinkamai 8,7 ir 4,8 proc.  
Importuotos paukštienos kaina analizuojamu laikotarpiu sudarė vidutiniškai 145,81 EUR/100 kg ir buvo 13,8 proc. didesnė nei prieš metus. Importuotos vištienos vidutinė kaina, palyginti su tuo pačiu praėjusių metų laikotarpiu, padidėjo 14,24 proc. (iki 134,82 EUR/100 kg), o kalakutienos – 8,7 proc. (iki 196,42 EUR/100 kg).  
Didžiąją dalį importuotos produkcijos, kaip ir ankstesniais metais, sudarė lenkiška paukštiena – 6,966 tūkst. t. Analizuojamu laikotarpiu iš Lenkijos šios produkcijos buvo įvežta 5,7 proc. daugiau. 2018 m. I ketvirtį, palyginti su praėjusių metų tuo pačiu laikotarpiu, padidėjo paukštienos importas iš Latvijos (29,0 proc., iki 1 287,26 t), Jungtinės Karalystės (85,2 proc., iki 398,97 t), Olandijos (3,5 karto, iki 335,93 t).  
LŽŪMPRIS duomenimis, importuotos paukštienos dalis Lietuvos rinkoje analizuojamu laikotarpiu sudarė 27,9 proc. ir buvo 2,2 proc. didesnė nei prieš metus.

Šaltinis SD  
Parengė A. Kairytė, tel. (8 37) 39 78 02